Своје прво ватрено крштење М24 Чефи имао је у децембру 1944. године, током Арденске битке. Иако им је оклоп био преслаб да би издржао директан сукоб са немачким тенковима, његов топ калибра 75 mm повећао је шансу за преживљавање члановима посада. Преживљавању тенка М24 на бојишту допринела је и његова велика брзина и механичка поузданост. Због све мањег броја немачких тенкова, у завршним фазама рата није било много директних тенковских окршаја. Ипак, у малом броју случајева, тенкови М24 успели су да униште чак и немачке тенкове типа Пантер и Тигар и то захваљујући вештом маневрисању и дејству са скривених, добро маскираних положаја. До краја рата, М24 учествовали су у операцији премошћавања реке Рајне и у продору на територију нацистичке Немачке.